《忆燕中元夜与朱十六童三安二纵游长安陌上今倏十载矣山馆寂寥再逢兹夕感旧赋此》
明代·胡应麟

凤辇鳌山出上京，长安宫阙暮云平。千枝火树宜春苑，万炬金莲不夜城。

艳舞娇歌游客醉，靓妆华饰丽人行。江楼此夕频搔首，饱看梅花上月明。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。